**Politika e Grantit**

**Qëllimi**

Kjo politikë granti përshkruan procesin për menaxhimin e Granteve të Programit të Sipërmarrjes të AADF. Dokumenti paraqet një kuadër për menaxhimin dhe shpërndarjen e Granteve të Programit të Sipërmarrjes AADF.

**Synimi**

Synimi I Granteve të Programit të Sipërmarrjes së AADF është mështetja përmes Granteve Përputhëse e bizneseve të cilat zhvillojnë veprimtarinë e tyre në zonat BID/TID dhe zona të tjera të ngjashme ku zbatohen projektet e AADF.

Grantet Përputhëse do të ofrojnë një nxitje të fortë për bizneset për të investuar në ndonjë nga zonat e Projektit AADF, për të rritur aktivitetin e tyre dhe për t’u përpjekur maksimalisht për të përmirësuar bizneset e tyre, duke kontribuar kështu në zhvillimin e përgjithshëm të zonës së projektit dhe duke mbështetur arritjen e objektivave specifike të AADF.

**Prioritetet e financimit**

*Përparësia do të jepet në bazë të aprovimit nga Bordi të projekt-propozimeve.*

**Kriteret pranuese**

1. **Fusha e Veprimit**: Aktiviteti i biznesit që do të financohet duhet të operojë në zonat BID/TID dhe zona të tjera të ngjashme. Në kushte të rralla, mund të bëhen përjashtime sipas parashikimeve të përcaktuara në pikën “2/f”.
2. **Aplikantët:** Për të përfituar nga granti aplikanti duhet të plotësojë kriteret e mëposhtme:
	1. Zhvillon aktivitetin e vet në cilëndo nga zonat BID/TID dhe zona të tjera të ngjashme ku zbatohen projektet e AADF. Në raste të jashtëzakonshme, në vend të pikës "a" zbatohet pika "f" më poshtë.
	2. Është anëtar i shoqatave BID/TID ose organizatave të tjera të ngjashme të themeluara/financuara nga AADF.
	3. Synon të operojë në zonën BID/TID/Zona të ngjashme për të paktën 2 vjet pas marrjes së fondit të grantit përputhës.
	4. Është i regjistruar në QKB/Zyrën e taksave dhe ka shlyer të gjitha detyrimet dhe tarifat e fundit.
	5. Është pagues i rregullt i kuotave të shoqatës BID/TID ose organizatave të tjera të themeluara/financuara nga AADF.
	6. Në raste përjashtimore kur një biznes operon jashtë zonës gjeografike të përcaktuar, por prania e tij ka ndikim të madh në zhvillimin e zonës së projektit AADF, ai mund të konsiderohet i pranueshëm. Miratimet dhe njoftimet do të bëhen sipas procedurave përkatëse të AADF.
3. **Aktivitetet:** Aktivitetet e pranueshme/të papranueshme të biznesit do të përcaktohen në manuale/thirrje të veçanta të projektit për aplikime për secilin projekt. Megjithatë, grantet përkatëse të biznesit nuk do të financojnë aktivitete që nuk lejohen nga Statuti i Shoqatave AADF.
4. **Kostot:** Llojet e mëposhtme të investimeve janë të pranueshme për vlerësimin e grantit të përputhjes:
	1. Mobile, makineri dhe pajisje;
	2. Rikonstruksion I ambienteve të brendshme ose të jashtme dhe/ose reklamim;
	3. Reklamim I jashtëm (p.sh tabela dhe reklamim);
	4. Të tjerat (që do të vendosen sipas rasteve specifike) sipas marrëveshjes në çdo manual projekti/thirrje specifike për aplikim.

**Parimet e Barazisë dhe Anti-Diskriminimi**

Asnjë diskriminim nuk do të bëhet me bazë moshe, race, feje, ngjyre, aftësisë së kufizuar, gjinie, gjendjeje fizike, paaftësisë në zhvillim, etj.

**Procedurat e aplikimit për grant**

Komisioni i granteve do të përbëhet nga Drejtori i Programeve dhe Zhvillimit, Drejtuesi i Finances dhe Administratës dhe Kontrolluesi i Brendshëm. Komisioni ka për detyrë të miratojnë procedurën e grantit për çdo projekt, bazuar në këtë dokument të Politikës së Granteve. Menaxheri i Projektit/Koordinatori i Projektit paraqet procedurën në komisionin e granteve, por ai/ajo nuk ka të drejtë të votojë. Procedurat e aplikimit, kërkesat minimale, kufiri maksimal i lejueshëm, paketa e aplikimit për grante për aplikimet normale dhe para-aplikimet do të përcaktohen në manualet specifike të procedurave të projektit dhe/ose thirrjet për aplikime. Bashkëdrejtuesit e AADF-së do të informohen në përputhje me rrethanat për çdo procedurë granti të miratuar.

**Vlefshmëria e të dhënave**

Kjo politikë do të jetë në fuqi prej datës xx maj, 2018.